ועדת החוקה, חוק ומשפט, כנסת 23, פרוטוקול מספר 152, 2020-12-01 13:30

יעקב אשר: אני פותח את ישיבת ועדת החוקה, על סדר היום: "הצעת צו העיריות (עבירות קנס) (תיקון), התש"ף–2020.

יעקב אשר: יש לנו ארבע רשויות: גבעת שמואל, קריית גת, שפערם ועמק הירדן.

יעקב אשר: נתחיל לפי הסדר.

יעקב אשר: אני מבקש לפני, אולי קודם כול היועצת המשפטית תגיד מה גבולות הגזרה שלנו.

יעקב אשר: אנחנו נכנסים עכשיו לתהליך שאנחנו הולכים לעבור עם 20 רשויות בערך שהגיעו אלינו.

יעקב אשר: כמה מילים על התהליך עצמו ולאחר מכן אבקש לשמוע את משרד המשפטים ואת משרד הפנים כמובן.

אפרת חקאק: אני אבקש ממשרד המשפטים לפרט קצת יותר על עבירות הקנס.

אפרת חקאק: אני רק אדגיש שהוועדה עכשיו מתבקשת לאשר הפיכת עבירות מסוימות מחוקי העזר של הרשויות לעבירות קנס.

אפרת חקאק: לוועדה אין סמכות לשנות את נוסח הסעיף.

אפרת חקאק: היא מתבקשת, דבר אחד, לאשר את הפיכת אותו סעיף לעבירת קנס.

אפרת חקאק: דבר שני, אם צריך לקבוע תנאים.

אפרת חקאק: ודבר שלישי, לאשר את הסכום של עבירת הקנס.

אפרת חקאק: הוועדה בדרך כלל מתחשבת בחומרת העבירה, סוג ההתנהגות האסורה וזהות הגורם שיכול לעבור את העבירה, עד כמה ההתנהגות היא פשוטה לפקח להבין מה קרה, האם אפשר להטיל קנס וכו'.

אפרת חקאק: נעבור רשות רשות ונראה את סוג העבירות, שהן סטנדרטיות כעבירות קנס.

איתן גינזבורג: אדוני היושב-ראש, רק שאלה קטנה.

איתן גינזבורג: כשרשות מקומית מבקשת צווים כאלה, והשרים אישרו, מה המקום שלנו?

איתן גינזבורג: האם אנחנו יכולים לשנות את זה?

יעקב אשר: שאלה טובה.

יעקב אשר: מה המקום שלנו בכלל?

יעקב אשר: זה בדיוק מה שהיא הסבירה כרגע.

יעקב אשר: במדינת ישראל יש כלל, שהוא חוק אני חושב, שכל אישור של קנס כזה או אחר, שהוא בגדר הקנס המינהלי, חייב לעבור אישור ועדת החוקה.

איתן גינזבורג: זה מעולה.

אפרת חקאק: לא.

אפרת חקאק: יש כלל כזה בחוק העונשין.

אפרת חקאק: דווקא הסמכות שלנו פה לאשר את הקנס היא סמכות שכתובה במפורש בפקודת העיריות.

יעקב אשר: יכול להיות שבפקודת העיריות כתבו בגלל החוק הראשי, כי החוק הראשי מדבר על קנסות.

יעקב אשר: למשל אם ניקח מהקורונה, הדברים נחלקים, תקנות מסוימות הולכות לוועדת החינוך, חלק לכלכלה, אבל הקנסות הן רק בוועדת החוקה.

איתן גינזבורג: עכשיו אנחנו עוברים על כל צו וצו ומאשרים אותו - - -

יעקב אשר: מאשרים או לא מאשרים.

יעקב אשר: ניכנס יותר לעומק.

יעקב אשר: למה חשב המחוקק שוועדת החוקה צריכה לראות?

יעקב אשר: א', לראות שאין ניצול לרעה, כי על הסכומים כרגע יש הגבלה, נדמה לי מ-85 שקלים עד 730.

יעקב אשר: אנחנו צריכים לבדוק, לבקר, לשמוע, להשתכנע, למה בעבירה כזאת צריך סכום כזה וכזה, למה בעבירה כזאת צריך סכום כזה וכזה, כדי שלא יהיה משהו שרירותי.

יעקב אשר: מי כמוך יודע ומי כמוני גם יודע שקנסות זה יכול להיות גם הכנסה יפה לרשות מקומית על הדרך.

איתן גינזבורג: אנחנו שומעים את הרשויות המקומיות?

יעקב אשר: כן.

אפרת חקאק: במשך השנים הוועדה ביקשה להכניס כל מיני תנאים לעבירות קנס, שחלקם - - -

איתן גינזבורג: יש לנו סמכות גם לשנות צווים?

אפרת חקאק: פורמלית הסמכות היא של השרים.

יעקב אשר: זה כמו תקנות, שאנחנו יכולים לאשר או לא לאשר.

איתן גינזבורג: תקנות הקורונה או תקנות אחרות?

אפרת חקאק: תקנות רגילות.

יעקב אשר: תקנות רגילות.

יעקב אשר: ובשונה מקורונה, זה גם לא דברים דחופים של פיקוח נפש, שאנחנו יכולים להגיד לרשויות: תחזרו לעשות שיעורי בית.

אפרת חקאק: בדרך כלל זה תוך כדי הדיון.

איתן גינזבורג: רציתי לדעת את המסגרת.

יעקב אשר: לכן גם ביקשתי ממנה להגדיר את מסגרת הדברים.

יעקב אשר: כמובן יש דברים שכאשר נדון בהם זה "נר לאחד – נר למאה.

איתן גינזבורג: איך?

יעקב אשר: "נר לאחד – נר למאה", זאת אומרת זה אותו דבר, זה הולך בקו רוחב.

יעקב אשר: אם נחליט שעל עבירה מסוימת אנחנו חושבים שעד 500 שקל זה סביר, זה יכול לרוץ.

יעקב אשר: יש גם שאלות שיתעוררו כאן שקשורות לקנסות מסוימים בדברים מסוימים אם ככה או ככה.

איתן גינזבורג: "נר לאחד – נר למאה".

איתן גינזבורג: מכיוון שאני חושב שגם אתה, אבל בטוח אני, חושבים שהשלטון המקומי צריך לקבל יותר סמכות, ואם רשות אחת מבקשת לקבוע שקנס מסוים או רף מסוים יוטל ברשות ובמקום אחר יוצא סכום מופחת, כי כך הוא חושב מבחינת תפיסת העולם, לא בטוח כמה אנחנו צריכים להתערב בדבר הזה.

יעקב אשר: זה לא רק תפיסת עולם.

יעקב אשר: פילוסופית, לצורך העניין, המצב היום במדינת ישראל שכל חוק עזר עירוני, אנחנו פה התחנה האחרונה של חוקי העזר האלה, אם אני מבין נכון.

יעקב אשר: לחוקים לוקח שנה-שנתיים, בתקופות שהייתי ראש עיר לקח הרבה זמן ורק קסם אישי ולחץ - - -

שחר פרלמוטר: זה כבר לא כך.

יעקב אשר: זה השתפר בשנים האחרונות?

שחר פרלמוטר: אנחנו רוצים להאמין שכן.

יעקב אשר: כל מה שתגיד לי שקשור לאמונה, אני בעד, אבל צריך - - -

שחר פרלמוטר: - - -

יעקב אשר: אנחנו התחנה האחרונה אחרי שאישרו להם את חוק העזר העירוני עצמו, ועכשיו מגיע פרט מסוים, שהוא פרט חשוב, שהוא הקנס.

שחר פרלמוטר: - - -

יעקב אשר: זה לא מדויק, מה שאמרתי?

שחר פרלמוטר: לעניין זה אני רק אחדד.

שחר פרלמוטר: אני מהלשכה המשפטית של משרד הפנים.

שחר פרלמוטר: חוק העזר עצמו, הטיפול בו כבר הסתיים, הוא פורסם זה מכבר, ומשעה שהוא פורסם, עבירה על חוק עזר היא עבירה פלילית.

שחר פרלמוטר: האכיפה היחידה של הפלילי על צו עבירות קנס היא בכתב אישום.

שחר פרלמוטר: דרך האכיפה הזאת היא לא הדרך הכי יעילה, ולכן אנחנו באים לצווי עבירות קנס שאפשר יהיה להטיל קנס - - -

איתן גינזבורג: אם מישהו עובר עבירה והחוק בתוקף, זה משפט פלילי, וזה ברירת הקנס.

יעקב אשר: חוקי העזר האלה שהגיעו אלינו, כבר אושרו - - -

שחר פרלמוטר: הצווים.

יעקב אשר: הצווים הללו כבר אושרו.

שחר פרלמוטר: לא.

שחר פרלמוטר: החוקים עצמם פורסמו, זה כבר עבירות, לעתים זה חוקי עזר ישנים, לעתים זה כבר עבירת קנס בדרגה מסוימת, עברית קנס בדרגה ה' למשל, שזה יחסית קל, אבל הרשות המקומית פונה אלינו ואומרת: אני רוצה לתקן את הצו ולקבוע שזו תהיה עבירת קנס בדרגה גבוהה יותר, משום שהיקף העבריינות הוא כזה - - -

יעקב אשר: או נמוכה יותר.

יעקב אשר: אין בטח בקשות לנמוכה יותר, אבל בעיקרון זה גם נמוכה יותר, לא רק גבוהה יותר.

שחר פרלמוטר: לעתים מי שמתחיל בצו עבירות קנס, אם זו רשות מקומית שזה צו עבירות הקנס הראשון שלה, היא מציעה להתחיל נמוך יותר, על מנת להרגיל את התושבים, על מנת להכניס את המערכת - - -

איתן גינזבורג: אם זו עבירה חדשה?

שחר פרלמוטר: נכון.

שחר פרלמוטר: זה חלק מהשיקולים.

אפרת חקאק: זה גם קשור למה ששאלת, חבר הכנסת גינזבורג, וזה המתח שתמיד מלווה אותנו בנושא הזה, עד כמה לאפשר לרשויות לתת ביטוי לאופי המקומי שלהן ועד כמה אנחנו רוצים לאחד את האכיפה.

אפרת חקאק: יש שיקולים לכאן ולכאן.

איתן גינזבורג: אנחנו אומנם מדינה קטנה, אבל אני בדעה שכל רשות מקומית היא רשות שלטונית בפני עצמה.

יעקב אשר: הייתי באמצע להגיד את זה.

יעקב אשר: זה נכון ולא נכון.

יעקב אשר: כי בסוף יש גם מבט כולל, מדיניות כוללת, והסתכלות ובקרה כוללת.

יעקב אשר: אנחנו לא מדינה של שריפים, למרות שסמכויות לראש עיר יש רבות מאוד, אבל עדיין יכול לקרות מצב שבו יהיו דברים שרירותיים, שלעיר אחת יהיה ככה ולעיר שנייה יהיה ככה, ואין שום יכולת של בקרה לעניין הזה.

יעקב אשר: גם פה יש עצמאות לרשות, הרשות קובעת, אבל היא צריכה להביא לאישור.

יעקב אשר: אם מערכת האישורים הייתה עובדת מהר, זו לא הייתה צריכה להיות בעיה גדולה כל כך.

יעקב אשר: הבעיה היא כשאני על צו ארנונה הייתי צריך להפוך עולם.

יעקב אשר: מה זה צו ארנונה?

יעקב אשר: לפעמים אתה בונה – הייתי בתוכנית הבראה או משהו אחר – אתה בונה על זה תקציב, ואז זה מתחיל לטייל במשרד האוצר - - -

איתן גינזבורג: זו הבעיה, אדוני.

איתן גינזבורג: אתה יודע שצווי ארנונה, פעם היו בסמכות הרשות המקומית?

איתן גינזבורג: הם היו סוברנים, כל אחד קבע לעצמו.

איתן גינזבורג: בצו ההקפאה, בשנת 1984, בעקבות המשבר הכלכלי, כשהאינפלציה דהרה פה והגיעה למאות אחוזים, במסגרת חוק ההסדרים, קבעו את צו ההקפאה שהקפיא את כל הארנונות, ועכשיו כל בקשה שאתה רוצה, אתה, ראש רשות מוצלח, שהביא את העיר להישגים מטורפים - - -

יעקב אשר: אני יודע, אתה צריך לחכות.

איתן גינזבורג: מה זה לחכות?

איתן גינזבורג: לבקש בקשה להגדרה.

איתן גינזבורג: אם אתה רוצה להוסיף עוד מילה בהגדרה, צריך לבקש אישור.

איתן גינזבורג: נשארנו עם זה משנת 1984.

איתן גינזבורג: כל המשק שוחרר חוץ מהארנונה.

איתן גינזבורג: ואז אנחנו נמצאים בהגדרות שכבר לא קיימות או במקרים שאין לנו איך להגדיר אותם, כי השר לא מרשה, כי יש צו הקפאה.

יעקב אשר: אני מכיר את זה, אבל לכן - - -

איתן גינזבורג: אני חושב שאם יש רשות מקומית שרוצה להגדיל מיסים, להפחית מיסים, וזה במסגרת הסביר, אנחנו לא צריכים להתערב לה.

איתן גינזבורג: אתה יודע הכי טוב לנהל את העניינים.

אפרת חקאק: יש עוד היבט, שהעבירה הפלילית חלה על כל אזרחי המדינה שנכנסים לתוך התיקון, שזה לא כמו מיסים על תושב האזור, שהוא יודע מול מי הוא עומד.

אפרת חקאק: אם אתה מסתכל על זה מהמבט של האזרח - -

יעקב אשר: הסתכלות כוללת.

אפרת חקאק: - - התושב בירושלים שהולך לתל אביב, הוא לא מודע לעבירות הקיימות.

איתן גינזבורג: אם את נוסעת למדינה שכנה - - -

אפרת חקאק: שוב, זה המתח.

יעקב אשר: אני עדיין אתן לך תשובה על מה ששאלת, דווקא על צו הארנונה, כשאתה אומר שכל עירייה תחליט לעצמה.

יעקב אשר: עמלתי קשות כדי להביא את בני ברק ולשים אותה על מפת אזורי התעסוקה, והיו לי מתחרים לא קלים, היה לי את מתחם הבורסה ברמת גן, תל אביב – כל המגדלים.

יעקב אשר: מה פתאום בני ברק?

יעקב אשר: תחשוב שעיריות חזקות כמו רמת גן או תל אביב יורידו את המיסים שלהן על הייטק, והם יכולים, כי יש להם קופה גדולה בלי עין הרע והכול, כדי לגרום ליזמים לבנות דווקא אצלם.

יעקב אשר: אני כעירייה לא חזקה, לא יכול לעמוד בתחרות הזאת.

יעקב אשר: חייבת להיות פה הסתכלות כוללת.

יעקב אשר: חייבת להיות.

יעקב אשר: הפוך, אני טענתי אז – אגב, הצלחתי אז בזמנו לעשות את זה – שייתנו לי להוריד.

יעקב אשר: אני הורדתי את הארנונה בעסקים ובמשרדים, כדי להיות בתחרות, אולי אפילו בעדיפות מסוימת, כי לא היו לי אזורי ארנונה, מה שבעיריות אחרות נשפכים להם הפק"מים.

איתן גינזבורג: אדוני היושב-ראש, אנחנו נמצאים בעיוות גדול, בדיוק מה שאתה אומר, אבל צריך לאזן את העיוות הזה, כמו שעשו אצלך, ובצדק.

יעקב אשר: אתה אומר שצריך רגולציה.

איתן גינזבורג: כן, אבל היום הרגולציה היא כבר ברמה מוגזמת.

איתן גינזבורג: ואחרי שמאזנים צריך לשחרר.

יעקב אשר: אם התהליכים הללו של האישורים, של משרדי הפנים, האוצר והמשפטים, הולכים מהר, אז זה לא נורא, יש מבט על של המדינה, וזה בסדר, הבעיה שזה הופך להיות - -

איתן גינזבורג: ביורוקרטיה מטורפת.

יעקב אשר: - - חסם של שנה-שנתיים, היו גם מקרים של שלוש שנים.

יעקב אשר: עד כאן 60 שניות על הביורוקרטיה במדינת ישראל.

יעקב אשר: משרד המשפטים, תני לנו גם דברים כלליים על התהליך שאנחנו הולכים לעבור בישיבות הקרובות על זה, ואחר כך ניכנס לעיר-עיר, תהיה התייחסות ספציפית.

איתן גינזבורג: יהיו כמה ישיבות?

יעקב אשר: יש לנו כרגע 18 או 20 בקשות.

איתן גינזבורג: אנחנו מאשרים כל יישוב בנפרד?

יעקב אשר: כן.

יעקב אשר: היום נקבעו ארבע רשויות.

איתן גינזבורג: ארבע רשויות, ואותן נגמור?

יעקב אשר: או שנגמור או שלא נגמור.

יעקב אשר: תלוי אם יהיה פה יושב-ראש מוצלח או יושב-ראש שיוצר סחבת.

יעקב אשר: ..

איתן גינזבורג: אנחנו מכירים את היושב-ראש הזה.

שושי פרידמן-סומך: צוהריים טובים, אני חושבת שרוב דברי הרקע כבר נאמרו בשיח של שני חברי הכנסת שמכירים את המטריה טוב מאוד מניסיונם.

שושי פרידמן-סומך: רק נגיד כמו שתואר כאן, שהעבירות הן עבירות שכבר כיום בחוקי העזר של הרשויות, שמגיעות לאישור הוועדה, לקביעה כצווי עבירות קנס בשביל להקל על האכיפה שלהן, מתוך תפיסה שזו אכיפה גם יותר מידתית לסוג העבירות, כפי שתיראו, מדרג הקנסות כפי שדובר כאן.

שושי פרידמן-סומך: אני אזכיר שלדעתי כל הרשויות שבדיון היום הן רשויות שמחכות מאז פיזור הכנסת בשנת 2018, הן חיכו בכיליון עיניים להתכנסות ועדת החוקה מחדש, ועכשיו אנחנו מאוד מודים לוועדה על האפשרות, למרות העיסוק המרובה בקורונה, להתפנות גם לצווים האלה.

שושי פרידמן-סומך: ולכן זו גם הסיבה שנוצר ריכוז כל כך גדול, שכנראה ניפגש בכמה דיונים בתקופה הקרובה.

שושי פרידמן-סומך: אם יש שאלות, אז בשמחה.

שושי פרידמן-סומך: ואם לא, אפשר להתחיל בהקראה מבחינתנו.

יעקב אשר: אנחנו נתחיל, אבל נמצא איתנו בזום ראש עיריית שפרעם, שאמור לצאת לדיון אחר.

יעקב אשר: עורסאן יאסין, שלום אדוני.

יעקב אשר: ניתן לך לדבר עכשיו, ואחר כך האנשים שלך יישארו בדיון לדיון הספציפי על שפרעם.

יעקב אשר: בבקשה, אדוני.

עורסאן יאסין: ידידי ואחי, חבר הכנסת יושב-ראש הוועדה, יעקב אשר, וכל הנוכחים המכובדים, שלום לכולם.

עורסאן יאסין: אני ראש עיירית שפרעם, אני מברך על היוזמה הזאת.

עורסאן יאסין: זה באמת נותן לנו תקווה לטפל בהרבה נושאים שאנחנו רוצים לטפל בהם בשפרעם.

עורסאן יאסין: חשוב לי הניקיון.

עורסאן יאסין: מאוד חשוב לי הניקיון, כי אני רואה עיר נקייה מבחינת ניקיון, מבחינת גנים, דרכים ודברים כאלה, זו עיר למופת.

עורסאן יאסין: אני כל הזמן דואג וכל הזמן - - - על מנת שיהיה חוק שייתן לנו לעשות את הסדר המתאים בעירייה בשפרעם.

עורסאן יאסין: אני גם מודה לאוסאמה סעדי.

עורסאן יאסין: אני לא יודע אם הוא ישנו.

יעקב אשר: הוא נמצא.

יעקב אשר: נמצא.

יעקב אשר: הוא הגיע לכבודך.

אוסאמה סעדי: אני כאן בשבילך ובשביל שפרעם.

עורסאן יאסין: תודה רבה.

עורסאן יאסין: באמת תודה רבה לך.

עורסאן יאסין: אני מודה לך, מודה ליושב-ראש הוועדה, לכולכם.

עורסאן יאסין: אני מודה לכם שתעבירו את החוק.

עורסאן יאסין: אני רואה פה חשיבות רבה מאוד לעשות את הסדר המתאים בשפרעם.

עורסאן יאסין: הייתי רוצה להישאר.

עורסאן יאסין: אני מצטער, יש לי ישיבות.

עורסאן יאסין: אני מאוד מצטער.

עורסאן יאסין: תודה לכם.

עורסאן יאסין: תודה רבה.

יעקב אשר: אדוני ראש העיר, שאלה אחת.

יעקב אשר: אני רואה במכתב שכתבת שכיום יש ארבעה פקחים ובכוונת העירייה למנות פקחים נוספים.

יעקב אשר: האם זה דבר שאתם יכולים לעשות מבחינה תקציבית, מבחינת תקנים וכו'?

יעקב אשר: כשאנחנו נותנים יותר אפשרויות לאכוף קנסות ודברים מהסוג הזה, וכמו שהסברת שאתה רוצה להפוך את העיר ליותר נקייה, מישהו צריך לעשות את זה בשטח.

יעקב אשר: השאלה אם זה ריאלי.

יעקב אשר: אני לא יודע מה מצבה הכספי של הרשות היום.

עורסאן יאסין: קודם כול, תודה רבה, באמת שאלת שאלה כל כך חשובה.

עורסאן יאסין: אנחנו עיר מסודרת.

עורסאן יאסין: אנחנו מאוזנים.

עורסאן יאסין: המצב שלנו, למרות הקורונה שנוגעת בכולנו במדינה וגם מחוץ למדינה – למרות זאת המצב שלנו תקין, ברוך השם.

עורסאן יאסין: מעניין אותי וחשוב לי מאוד הניקיון.

עורסאן יאסין: תודה למדינה שנתנה לנו פקידים שכל כך חשובים.

עורסאן יאסין: הבאתי בחור – לא מעניין אותי, לקחתי בחור יהודי, לא משפרעם, על מנת לעשות סדר, על מנת לעשות ניקיון כפי שאני צריך.

עורסאן יאסין: אני מקווה, וברוך השם אנחנו נעשה הכול כדי להגיע בשפרעם למצב שאנחנו רוצים לראות.

עורסאן יאסין: אני מודה לכם ואני בטוח שכל מה שכתבתי, שאנחנו נטפל.

עורסאן יאסין: יש לנו איש שטח, בן אדם מעולה, שאני סומך עליו, יש לנו יועצים.

עורסאן יאסין: אני מודה לכם.

עורסאן יאסין: כל מה שאני דורש שהחוק הזה יעבור ואנחנו נתחיל לטפל.

אוסאמה סעדי: סלאם עליכום.

אוסאמה סעדי: חשוב לנו ואני מודה לחברי, כבוד יושב-ראש הוועדה, שנענה וקיים דיון חשוב בהקדם בצו הזה של עיריית שפרעם, כי איך שאמרת, חשוב לכם לשמור ולטפח את שפרעם, כי שפרעם היא עיר מרכזית.

אוסאמה סעדי: אצלנו בחברה הערבית חשוב לנו שתהיה מופת ודוגמה, גם בניקיון וגם בסדר הציבורי.

אוסאמה סעדי: והיום אנחנו נאשר, אינשאללה, את הצו הזה.

אוסאמה סעדי: חשוב לי להגיד שהיום יש לנו הרבה צווים של עיריות ומועצות בחברה הערבית, שזה מראה על החשיבות בנושא של שמירה על הניקיון והסדר הציבורי, ושהמועצות והעיריות מוכנות למנות פקחים ולאכוף ושיהיה סדר, כי אנחנו רוצים לחיות ביישובים מטופחים, יפים, עם סדר, וגם עם תכנון ובנייה.

אוסאמה סעדי: הכול כמו שצריך.

אוסאמה סעדי: תודה לך.

עורסאן יאסין: אם אפשר, אני רוצה להוסיף מילה.

עורסאן יאסין: נגעת בדבר חשוב מאוד.

עורסאן יאסין: שפרעם היום היא עיר מרכזית.

עורסאן יאסין: אנחנו רחוקים מחיפה 20 דקות, רחוקים מעכו 20 דקות, רחוקים מנצרת 20 דקות, כביש 6 גבולי לשפרעם, יש לנו תחנת רכבת ותחנה קלה.

עורסאן יאסין: זאת אומרת, היום אנחנו עיר מרכזית.

עורסאן יאסין: יש לנו שטח ענק.

עורסאן יאסין: היום אנחנו מקבלים הרבה אוכלוסייה שבאה לשפרעם כי יש לנו שטח.

עורסאן יאסין: יש לנו 25,000 דונם.

עורסאן יאסין: אני בטוח ששפרעם תהיה, לא היום, אבל עוד כמה שנים, העיר הערבית המרכזית במדינת ישראל.

עורסאן יאסין: תודה רבה.

יעקב אשר: תודה רבה לך ושיהיה לך בהצלחה.

עורסאן יאסין: אני מודה לכם מאוד.

עורסאן יאסין: תודה.

עורסאן יאסין: אני מצטער.

עורסאן יאסין: תודה רבה.

יעקב אשר: אני אבוא לבקר אותך עם אוסאמה.

עורסאן יאסין: בכבוד נקבל אתכם.

יעקב אשר: נתחיל עם גבעת שמואל.

יעקב אשר: לפי הסדר.

יעקב אשר: מי מציג את הבקשה?

אילנה תמם: שלום לכולם, אני היועצת המשפטית של עיריית גבעת שמואל.

אילנה תמם: מונחת בפניכם בקשה מאוד מאוד קטנה ופשוטה, לאשר סעיף נוסף כעבירת קנס.

אילנה תמם: מדובר בעבירה של חובה על בעל כלב לאסוף את הגללים.

אילנה תמם: מדובר בעבירה שמופיעה בחוק עזר שקידמנו בשנת 2017.

אילנה תמם: מדובר בחוק עזר שאיגד את כל עבירות איכות הסביבה שהיו אצלנו לפי חוקי עזר מאוד ישנים.

אילנה תמם: בוצעו בו התאמות לפי הזמנים כיום ולפי הצרכים של העירייה.

אילנה תמם: למעשה יש לנו היום חוק עזר שמשרת אותנו מאוד מאוד טוב ומשקף את כל הצרכים ואת כל הדגשים שהרשות המקומית מתמודדת איתם לאורך השנים.

אילנה תמם: הסעיף הזה נשמט באחת הטיוטות במסגרת האישורים, ואחרי שאושר צו עבירות הקנס ראינו שהסעיף הזה לא נכנס.

אילנה תמם: אנחנו מבקשים להכניס אותו לדרגת קנס א'.

אילנה תמם: אם יש לכם שאלות, אני אשמח להשיב.

יעקב אשר: מה זה א'?

אילנה תמם: א' זה 730 שקלים, זו הדרגה הגבוהה.

אילנה תמם: מדובר בעבירה שאנחנו מתמודדים איתה וחשוב לנו להציב אותה ברף הגבוה.

אילנה תמם: נעשתה בדיקה רוחבית, וזה מופיע גם ברשויות מקומיות נוספות, כשהדרגה הזאת דרגת קנס א'.

יעקב אשר: כשאת מסתכלת רוחבית בגבעת שמואל, במנעד של הקנסות שלכם, תני לי כמה דוגמאות של קנסות אחרים שלא מונחים לפתחנו כרגע, כדי לראות שזה תואם פחות או יותר את המדיניות העירונית, או במתחם הסבירות.

יעקב אשר: איזה עוד עבירות יש לכם ב-730 שקלים?

אילנה תמם: יש לנו את כל המפגעים.

אילנה תמם: כל המפגעים מופיעים ב-730.

אילנה תמם: גזם, פתיחה של כבישים באמצע הרחוב זה נחשב למפגע.

אילנה תמם: כל מה שמוגדר כמפגע נכנס לשם.

אילנה תמם: פסולת ברשות הרבים היא גם דרגת קנס א'.

אילנה תמם: נושא הגללים מתיישב למעשה גם עם פסולת, ולכן המקום הכי ראוי לזה זה דרגה קנס א', כי מדובר בסך הכול גם בסוג של פסולת.

יעקב אשר: משרד הפנים, כשאתם מעבירים את זה אלינו - - -

אילנה תמם: כל מה שקשור להשחתה, שריפה ועקירה של עצים.

אילנה תמם: בסך הכול מדובר במרחב הציבורי, מניעת מפגעים ופסולת.

אילנה תמם: זה הפרק העיקרי שנתנו לו דגש כדרגת קנס א'.

יעקב אשר: משרד הפנים, כשזה מגיע אלינו לאחר אישור של השר וכו', זה אומר שמבחינת

יעקב אשר: כם לא מצאתם סיבה שלא לאשר את זה.

שחר פרלמוטר: נכון.

יעקב אשר: אתם בוחנים גם את גובה הקנסות או שאתם סומכים עלינו שאנחנו נבחן את זה?

שחר פרלמוטר: בעיקרון הרשות היא זו שמסבירה לנו מדוע דרגת הקנס המבוקשת היא כזאת, אנחנו מוצאים שהעבירה עצמה היא בסמכות, שלא היה שינוי משפטי בדין שמונע את קביעתה כעבירת קנס.

שחר פרלמוטר: כל עוד ההסבר שלה הוא כזה שמניח את הדעת, אנחנו לא מתערבים בזה, וזו גם עבירה ספציפית שבעבר הרחוק הייתה בדרגת קנס אחרת, שונה, אבל אנחנו יודעים מהרשויות שהדבר הזה מהווה מטרד רציני עבור התושבים.

שחר פרלמוטר: היה דיון על זה בעבר במשרד המשפטים האם ניתן לקבוע לגבי העבירה הזאת דרגת קנס א', וההחלטה הייתה שכן.

שחר פרלמוטר: הייתה החלטה רוחבית שניתן.

יעקב אשר: היום רוב הרשויות בעבירה הזאת?

שחר פרלמוטר: יש הרבה רשויות שמעבירות את זה לדרגת קנס א'.

שחר פרלמוטר: אנחנו לא מתערבים בזה.

יעקב אשר: אפשרות האכיפה או הזיהוי של מה - - -

שחר פרלמוטר: האכיפה היא תמיד שיקול דעת של הפקח והתביעה העירונית.

שחר פרלמוטר: התביעה העירונית בכל הרשויות צריכה לקבוע לעצמה מה סדר העדיפויות.

שחר פרלמוטר: אנחנו ודאי לא עושים את זה עבורה.

שחר פרלמוטר: היא עצמאית, היא של הרשות, היא אוטונומית.

שחר פרלמוטר: היא קובעת לעצמה את סדר העדיפויות, הנוהל איך הפקח אמור לעבוד, איך הוא אמור לגשת לתושב, האם זה קודם התראה, האם לא, אם יש מסע פרסום.

שחר פרלמוטר: אלה עניינים שהם ממש בשיקול דעת הרשות.

שחר פרלמוטר: כלומר, גם אם עכשיו אנחנו קובעים 730 שקלים, זה לא אומר שמחר בבוקר כל פקח - - - זה לשיקול דעת הרשות.

יעקב אשר: משרד המשפטים, יש לכם משהו להעיר?

שושי פרידמן-סומך: לא.

שושי פרידמן-סומך: כמו שאמר שחר, העבירות האלה בעבר הרחוק היו בדרגה יותר נמוכה, אבל בשנים האחרונות המגמה ברשויות להחמיר בהקשר הזה, בשביל ליצור הרתעה גבוהה יותר, בגלל התפיסה שזו מכת עיר.

שושי פרידמן-סומך: למעשה אפשר להגיד פה "מכת מדינה" מבחינת מספר הרשויות שפונות להעלאת הקנס.

שושי פרידמן-סומך: אחרי דיון זה מקובל עלינו.

יעקב אשר: האם יש הערות נוספות?

יעקב אשר: גברתי.

אפרת חקאק: אני כן אוסיף שבעבר העבירה הזאת לא הייתה בדרגת קנס א'.

יעקב אשר: מה פירוש?

יעקב אשר: כשאתם אומרים "לא הייתה בדרגה", זה שהרשויות לא ביקשו שהיא תהיה בדרגה א', אבל היא יכולה הייתה להיות בדרגה גבוהה?

אפרת חקאק: היסטורית רוב הרשויות בעבר לא ביקשו דרגת קנס א' - -

יעקב אשר: עכשיו זה מדויק.

אפרת חקאק: - - בגלל שדרגת קנס א' הרבה פעמים רלוונטית למפגעים שיש בהם מפגע תברואתי, משהו קצת מסוכן.

אפרת חקאק: אבל כמו שהם תיארו, בשנים האחרונות יש מגמה של הרשויות לבקש החמרת הענישה.

אפרת חקאק: היו דעות לכאן או לכאן בוועדה, והוועדה תמיד בסוף אישרה את הבקשות של הרשויות בנושא.

יעקב אשר: אם אין לאף אחד - - -

שחר פרלמוטר: אפרת, קראתם את נוסח הצו?

יעקב אשר: היא אומרת שלא צריך לקרוא.

אפרת חקאק: אני לא קוראת את הנוסח של הצווים, אף פעם לא קראתי את הנוסח של הצווים.

שחר פרלמוטר: סליחה.

אפרת חקאק: היה לוקח לנו הרבה יותר זמן.

שחר פרלמוטר: צודקת.

שחר פרלמוטר: בסדר גמור.

איתן גינזבורג: אנחנו עושים כמצוות היועצת המשפטית.

יעקב אשר: אני לא מתערב.

אפרת חקאק: זו המסורת.

אפרת חקאק: אנחנו לא מקריאים.

יעקב אשר: זה התיקון היחיד שיש לכם.

יעקב אשר: נכון, גבעת שמואל?

אילנה תמם: כן.

אילנה תמם: זה התיקון היחיד.

שחר פרלמוטר: התחילה של התיקון, המועד שבו זה ייכנס לתוקף, היא 30 יום מיום פרסום הצו.

שחר פרלמוטר: זה משהו אחיד לכולם, זה איזה תקופה מינימלית שרשות צריכה להתארגן, התושבים.

שחר פרלמוטר: זה לא שהכניסה היא מיידית.

יעקב אשר: בסדר גמור.

יעקב אשר: אני מעלה להצבעה את נוסח התיקון של גבעת שמואל, כפי שמופיע כאן במסמך מול חברי הוועדה.

יעקב אשר: מי בעד, ירים את ידו?

יעקב אשר: אושר.

יעקב אשר: פה אחד.

יעקב אשר: הצו אושר, עבירות הקנס אושרו.

יעקב אשר: תודה רבה לך, דרישת שלום לראש העיר.

אילנה תמם: תודה רבה לכולם.

אילנה תמם: תודה רבה.

אילנה תמם: כל טוב.

יעקב אשר: קריית גת – יעלה ויבוא.

יעקב אשר: מה יש לנו כאן?

יעקב אשר: בגדול הבקשות, גברתי.

יעקב אשר: את רוצה שהם יציגו את זה?

אפרת חקאק: הם יציגו.

יעקב אשר: לידיעת חברי הוועדה, לקחנו מהרשימה את הפשוטים יותר, הקלים יותר, כדי שנתלמד לאט לאט בתוך העניין, ואז נרוץ עם זה הלאה.

יעקב אשר: חוק עזר עירוני קריית גת.

יעקב אשר: מי נמצא איתנו מקריית גת?

יעקב אשר: מאיר בן דוד.

מאיר בן דוד: אני היועץ המשפטי של העירייה.

מאיר בן דוד: אנחנו מדברים על חוק העזר למניעת מפגעים ומטרדים משנת 1979.

מאיר בן דוד: ביקשנו להעלות את הקנס בשני סעיפים, בסעיף 10(א) ו-10(ג), את האחד לדרגה א', 730 שקלים, והשני לדרגה ב', 475 שקלים.

יעקב אשר: אתה יכול לפרט לנו את הנושאים?

מאיר בן דוד: בהחלט.

מאיר בן דוד: כותרת הסעיף היא "החזקת בעלי חיים".

מאיר בן דוד: סעיף 10(א) זה לגבי לכלוך, רעש בלתי סביר, ריחות רעים ומזיקים.

מאיר בן דוד: כמובן היום כל התושבים דורשים איכות חיים.

מאיר בן דוד: מדובר כאן על מפגע שיכול להיות מפגע תברואתי, שפוגע באיכות החיים של התושבים.

מאיר בן דוד: אנחנו רוצים מטרה יעילה.

מאיר בן דוד: אנחנו לא רוצים את הקנסות, אנחנו מבקשים להרתיע על מנת למנוע אותם ולא כדי לקנוס.

מאיר בן דוד: זו המטרה.

מאיר בן דוד: לכן אני חושב שכדאי וצריך לאשר את הדרוש, על מנת שנוכל להביא בשורה שהעניין של רעש, לכלוך וריחות רעים יתפוס פתרון לעתיד.

מאיר בן דוד: הסעיף השני הוא סעיף לגבי צרכים במקום ציבורי של בעלי חיים, שעל זה לא צריך להרחיב, גם במראה, גם בריחות, ומעבר לחוסר הנעימות לעבור ברחוב או במדרכה בדילוגים.

מאיר בן דוד: אלו שני הסעיפים המבוקשים.

אפרת חקאק: אני אבהיר שאתם מבקשים למחוק את עבירת הקנס על 10(ב) ו-10(ד).

מאיר בן דוד: אני משאיר את (ב) ו-(ד) כרגיל, רק את (א) ו-(ג) אני מבקש לשנות.

אפרת חקאק: לא.

אפרת חקאק: הצו שלכם מבקש גם למחוק את 10(ב) ואת 10(ד).

מאיר בן דוד: את צודקת.

יעקב אשר: משרד הפנים, אני רוצה לדעת מה הבקשות שלכם אחת ולאחת, כי בדף קצת מבולבל לי.

שחר פרלמוטר: הייעוץ המשפטי של הוועדה הסביר נכון.

שחר פרלמוטר: היום יש להם בחוק העזר סעיף 10, סעיף שכולל ארבעה סעיפי משנה בעניין החזקה של חיות.

שחר פרלמוטר: היום כל הסעיף הוא בדרגת קנס ה', שזו אחת הדרגות הנמוכות.

שחר פרלמוטר: מה גובה הקנס ב-ה'?

שחר פרלמוטר: אני לא זוכר בעל פה.

אפרת חקאק: זה 165 שקלים.

שחר פרלמוטר: לפי הנוסח של הצו – הרשות תוכל להתייחס, אולי היא לא הבינה מה שכתוב או להפך – סעיף 10 יימחק מהצו, ואנחנו הופכים לשתי עבירות קנס את הסעיף השלישי שעוסק באיסוף הגללים.

שחר פרלמוטר: זה יהיה בדרגה הכי גבוהה.

שחר פרלמוטר: ועוד סעיף או לכלוך או ריח, שזה בדרגה שנייה, שזה 475 שקלים.

שחר פרלמוטר: בשני הסעיפים האחרים לא יהיו עבירות קנס.

שחר פרלמוטר: הבנו נכון?

מאיר בן דוד: נכון.

יעקב אשר: מאיר, לפי מה שהם מסבירים פה היה סעיף 10 שהיו לו ארבעה סעיפי משנה שהם עבירות קנס, ואתם מבקשים למחוק שניים מהם.

מאיר בן דוד: אמת.

מאיר בן דוד: ובשניים האחרים להגדיל את הקנס.

מאיר בן דוד: בדיוק, אדוני.

יעקב אשר: את השניים האחרים להגדיל.

יעקב אשר: מה שני הסעיפים שאתם רוצים להגדיל?

מאיר בן דוד: אלה סעיפים קצרים, אז אני אקרא את שני הסעיפים כדי שלא יהיה ספק.

מאיר בן דוד: "לא יחזיק אדם בעל חיים באופן הגורם או עלול לגרום רעש בלתי סביר, לכלוך או ריחות רעים או מזיקים.

מאיר בן דוד: " זה הסעיף הראשון.

מאיר בן דוד: אנחנו מבקשים להגדיל את הקנס, כפי שנאמר.

מאיר בן דוד: הסעיף השני זה איסוף של הגללים, שזה ברור לכולם.

מאיר בן דוד: זה איסוף של צרכים של בעלי חיים.

יעקב אשר: בסעיף הראשון שאמרת, מה הייתה עבירת הקנס הקודמת שלו על החזקת בעלי חיים הגורמים לרעש וכו' וכו'?

מאיר בן דוד: 165 שקלים.

יעקב אשר: ועכשיו אתם מבקשים, איזה דרגה?

מאיר בן דוד: דרגה ה', הדרגה הכי נמוכה.

יעקב אשר: אתם מבקשים להוריד את זה?

שחר פרלמוטר: לא.

שחר פרלמוטר: הם מבקשים את דרגה ב'.

מאיר בן דוד: אנחנו מבקשים להעלות ל-475 שקלים, שזה דרגה ב'.

יעקב אשר: מ-ה' ל-ב'.

מאיר בן דוד: אמת.

מאיר בן דוד: ואת ה- - - מ-ה' ל-א'.

שחר פרלמוטר: שזה הגללים.

יעקב אשר: הגללים זה מ-ה' ל-א', ל-730 שקלים.

מאיר בן דוד: נכון.

יעקב אשר: העבירה הזאת, הראשונה, שמדברת על החזקה, זה בשטח הפרטי שלו.

יעקב אשר: נכון?

יעקב אשר: זה בבית הפרטי של הבן אדם, זה לא ברשות הרבים.

מאיר בן דוד: זה בית או בחצר.

מאיר בן דוד: למי שיש כלבים מבין שאולי זה נראה קצת פרטי, אבל יש לזה גם היבט ציבורי, כי יש תופעות שיכולות לגרום ממש למפגע תברואתי אפילו שזה בחצרו של אדם.

יעקב אשר: מהניסיון שלי בעיריית בני ברק, ניסיון הרבה עם גללים של כלבים לא היה לי, אבל החזקת בעלי חיים היה קצת בכמה שיכונים שעוד לא הספיקו להיבנות בפינוי בינוי כזה או אחר.

יעקב אשר: היו לנו כמה לולי תרנגולים, הייתה עז למישהו.

יעקב אשר: אני זוכר את הדברים הללו.

יעקב אשר: רק אם אני זוכר נכון, יש קצת בעיה להיכנס הביתה או איך אתה כותב לו את הדוח, אם אני זוכר נכון, אבל זה לא קשור כל כך אלינו כרגע לקנס.

שחר פרלמוטר: נכון.

שחר פרלמוטר: אתה צודק, פקח הוא לא שוטר, וגם שוטר אני חושב שלא יכול להיכנס לנכס ללא צו.

שחר פרלמוטר: אבל סמכויות פיקוח בעניין חוקי עזר זה עוד יותר מצומצם.

שחר פרלמוטר: אני לא אתחיל לפרט את זה כאן, אני לא רוצה לתת למישהו רעיונות, אבל פקח, הסמכויות שלו כרגע, המצב המשפטי הוא דל.

שחר פרלמוטר: אבל אנחנו כן חושבים שזו שאלה נפרדת.

שחר פרלמוטר: הרשות תמצא את הדרך.

יעקב אשר: סתם ככה, בקריית גת זו תופעה רחבה, גידול בעלי חיים?

מאיר בן דוד: ראשית, צירפנו למכתבנו גם סטטיסטיקה.

מאיר בן דוד: בעניין של הגללים זה ממש רציני.

מאיר בן דוד: התופעה במגמה של עלייה - -

יעקב אשר: הגללים אני מתאר לעצמי.

מאיר בן דוד: - - ואנחנו בהחלט רוצים לתקוף את העניין, ואני מניח שהרתעה טובה תמנע הרבה ניסיונות ועבירות כאלה.

יעקב אשר: לפי הסטטיסטיקה שלכם בעבירה השנייה זה מספר יחסית קטן.

יעקב אשר: אבל אתה אומר שאם תהיה הרתעה יותר טובה, הדבר הזה גם ירד.

יעקב אשר: האם יש למישהו מה לומר?

יעקב אשר: משרד המשפטים, משרד הפנים, משרד החוץ?

יעקב אשר: אוסאמה?

יעקב אשר: קריית גת זה לא התחום?

אוסאמה סעדי: מסכים.

יעקב אשר: אם כך, אני מעלה להצבעה את צו העיריות, עבירות הקנס של קריית גת, לפי הנוסח שהתבקש על ידי העירייה, ואושר על ידי משרד הפנים והמשפטים.

יעקב אשר: מי בעד, ירים את ידו.

יעקב אשר: אושר.

יעקב אשר: פה אחד.

יעקב אשר: הצו אושר.

יעקב אשר: תודה רבה ודרישת שלום גם לראש העיר שלך.

יעקב אשר: מה לעשות, אנחנו חברים בשלטון המקומי לשעבר.

יעקב אשר: את רובם אנחנו עדיין מכירים וגם מוקירים.

יעקב אשר: שפערם.

יעקב אשר: יעלה ויבוא שפרעם.

יעקב אשר: אני מבין ששם הצו קצת יותר רחב.

אפרת חקאק: יותר רחב.

אפרת חקאק: אני אגיד בגדול שהסעיפים שהם מבקשים להפוך לעבירות קנס הם סעיפים די סטנדרטיים.

אפרת חקאק: אני אשמח אם הרשות או משרד הפנים יעברו תחום תחום ויסבירו את הסעיפים שהם מבקשים להפוך לעבירות קנס, כולל גם התנאים שנקבעו בצו.

אפרת חקאק: אני כן אגיד שזה סעיפים שבגדול הוועדה בעבר אישרה ברשויות אחרות.

אוסאמה סעדי: סעיפים רגילים, את אומרת.

אוסאמה סעדי: סעיפים סטנדרטיים.

יעקב אשר: מי מציג משפרעם?

עלא אגבריה: לידי אבי טייר, מנהל אגף שפ"ע בעירייה.

עלא אגבריה: אני מלווה את העירייה הרבה שנים בנושא של חוקי עזר, גם רשויות אחרות.

עלא אגבריה: עיריית שפרעם פרסמה חוק עזר לאיכות הסביבה, מניעת מפגעים ושמירת הניקיון בשנת 2012.

עלא אגבריה: בשנים האחרונות העירייה מנסה לאכוף את החוק, לאכוף את הנושאים התברואתיים.

עלא אגבריה: כמו שאמר ראש העיר, הוא הסביר באופן מפורט שנושא של ניקיון זה בראש מעייניו.

עלא אגבריה: הוא רוצה בעניין הזה לעשות סדר, וצו עבירות הקנס שאנחנו מבקשים לאשר ייתן לו כלי כדי שהוא יוכל לאכוף ולהשיג את המטרה.

עלא אגבריה: הקנס זה לא הכסף, הקנס זה לא המהות, העניין הוא שרוצים שהתושבים ידעו שזריקת פסולת או שריפת פסולת או גידול בעלי חיים מתחת לבית – קודמיי דיברו על קנסות של גללי כלבים, ל-730.

עלא אגבריה: הלוואי שאנחנו נגיע למצב הזה שנתחיל לדון בסוגיה הזאת, אבל בינתיים אנחנו רחוקים – אנחנו מדברים לצערי על אנשים שמגדלים בעלי חיים בשטח שלהם, וזה מהווה מטרד.

עלא אגבריה: הצו הוא קצת יותר גדול והוא צו מקיף, כולל המון נושאים, המון סוגיות, ואנחנו מבקשים שהוועדה המכובדת תאשר אותו, כדי שנוכל באמצעות אבי טייר ואגף שפ"ע והפיקוח העירוני, שיוכלו לטפל ולאכוף את העבירות.

יעקב אשר: זה מרתק לעבור על כל מה שיש פה.

עלא אגבריה: זה רחב, גדול, מגוון, כל חוק העזר כמעט.

עלא אגבריה: שוב, היועץ המשפטי של העירייה, מחלקת שפ"ע, הפיקוח העירוני ישבו ועמלו ימים ארוכים, כדי שנגיע ליום הזה.

עלא אגבריה: אני לא אומר את זה מתוך ביקורת, אבל חיכינו המון זמן.

עלא אגבריה: הצו של שפרעם זה לא הדבר הכי חשוב במדינה, אבל לוועדת החוקה לקח המון שנים להתכנס כדי לדון.

אוסאמה סעדי: זה לא ועדת החוקה, זה גם משרד המשפטים, משרד הפנים.

אפרת חקאק: שרים שמתחלפים.

אוסאמה סעדי: עלא, עשיתם עבודה טובה וברגע שזה הגיע לוועדת החוקה קידמנו את זה בצורה מהירה.

אוסאמה סעדי: יש עוד מועצות שאתה עובד ואני מטפל בזה.

אוסאמה סעדי: יש שם הערות גם של משרד המשפטים, גם של משרד הפנים.

אוסאמה סעדי: כשזה מגיע לשולחנה של הוועדה, אנחנו לא מעכבים שום דבר.

עלא אגבריה: תודה רבה ואנחנו נמשיך לעבוד ביחד, כי יש באמת צורך במגזר הערבי, כמו שאתה מכיר מקודם - - - נושא של ניקיון, תברואה, סדר ציבורי, ניקיון ציבורי, זה נושא חשוב מאוד.

עלא אגבריה: זה נושא שהיום נמצא בלב ליבן של העבודה והעשייה הציבורית המוניציפלית, ובלי הצווים שייתנו כלים למועצה או לעירייה לאכוף את זה, זה קשה.

עלא אגבריה: יש כמה עיריות בדרך.

עלא אגבריה: אני מקווה שאנחנו ניפגש ממש בתקופה הקרובה, כי יש המון מועצות ועיריות שיש להן צווים, כמו אום אל-פאחם למשל שאני מחכה, ועוספיה, וכמה רשויות שמחכים שזה יגיע לשולחן הוועדה המכובדת בזמן הקרוב.

יעקב אשר: קודם כול, מרגע שזה הגיע אלינו, הצוות התארגן מהר מאוד וקבענו את הישיבה הזאת וגם נקבע את הישיבות הבאות.

יעקב אשר: יש פה גם עבירות חדשות או שזה כל העבירות שכבר היו בחוק העזר הקודם ורק משדרגים או מעדכנים את המחיר?

אפרת חקאק: אני אבהיר שוב.

אפרת חקאק: חוקי העזר כבר קיימים והם בתוקף.

אפרת חקאק: לא היה להם צו עבירות קנס עד עכשיו.

יעקב אשר: הבנתי.

יעקב אשר: כל זה היה חוק בלי קנסות.

יעקב אשר: מ-2012 לא ביקשתם או שלא אישרו?

עלא אגבריה: אני אומר לך שזה הרבה שנים.

יעקב אשר: לא.

יעקב אשר: לא.

יעקב אשר: לא.

עלא אגבריה: לא בוועדה.

אפרת חקאק: העיכוב אצלנו הוא מ-2017.

יעקב אשר: ב-2012 אישרתם חוק עזר עירוני, למה לא היו שם קנסות?

יעקב אשר: ראש העיר פחד לשים קנסות?

עלא אגבריה: אני לא יכול לענות לך, כי אין לי מושג למה זה לא אושר בו-זמנית.

עלא אגבריה: זה תהליכים.

עלא אגבריה: תהליכים כמו בכל מקום זה לוקח זמן, אבל הגענו ליום הזה ואנחנו רוצים להשלים את זה.

יעקב אשר: האמת היא שצריך לשבח את ראש העיר וכמובן אתכם, את הצוות.

יעקב אשר: צריך הרבה אומץ לב, בטח בחברה שהיא סגורה יותר וכו' לבוא עם מטר כזה של קנסות בהמון תחומים.

עלא אגבריה: אדוני, ברשותך, רציתי להגיד שלעיר שפרעם יש חוק עזר חניה, שמתוקף תקנות התעבורה העיר מפעילה פקחים בנושא של חניה.

עלא אגבריה: זה נושא משולב - - - זה דרך תקנות התעבורה.

עלא אגבריה: שוב, יש כאן ניסיון לנסות להגיע לסדר בתברואה, לסדר ציבורי, רכבים והדברים האלה.

עלא אגבריה: המעשה משולב.

יעקב אשר: משרד הפנים, בבקשה.

שחר פרלמוטר: כמו שעלא אמר זה באמת עבירות הקנס הראשונות שזה לא עבירות חניה, כשעבירות חניה אנחנו לא כוללים בצווים האלה, כי אפשר לאכוף את זה דרך הצו הארצי.

שחר פרלמוטר: לכן אגב אני חושב, ועלא יכול לתקן אותי, מרבית העבירות פה, למעט השפכים, המגה עבירות המזהות, שזה ב-730 – מרבית העבירות פה הן לא בסכומים הגבוהים, הן לא בדרגות הקנס הגבוהות, משום שזה חדש ברשות.

יעקב אשר: ובחוכמה, כי זה התחלה.

שחר פרלמוטר: זה מתחיל ב-ד' לגבי שאר העבירות, לא המגה עבירות.

יעקב אשר: יש עוד הערות?

אפרת חקאק: בגלל שאני לא קוראת את הצו, הייתי רוצה שנציג העירייה יפרט טיפה על העבירות עצמן.

איתן גינזבורג: קראנו אותן, התרשמנו מהן.

יעקב אשר: האמת היא שאם היה לי יותר זמן, זה מסמך מרתק.

יעקב אשר: יש פה דברים ייחודיים לחברה הערבית שאתה לומד ורואה.

יעקב אשר: זו עבודה מאוד מאוד יסודית, מאוד מאוד טובה - -

איתן גינזבורג: אגב, מרשימה.

איתן גינזבורג: צריך להגיד להם "יישר כוח".

יעקב אשר: - - וזה אני אומר שהיועצת המשפטית תשתכנע שקראתי את זה.

אוסאמה סעדי: כל הכבוד לשפרעם.

יעקב אשר: כל הכבוד לשפרעם ולאוסאמה שוודאי עזר לכם בניסוח, כי הוא עורך דין מצוין.

אוסאמה סעדי: לא עזר.

עלא אגבריה: תודה רבה.

יעקב אשר: אני אעלה להצבעה את התקנות, צווי עבירת הקנס של עיריית שפרעם.

יעקב אשר: מי בעד, ירים את ידו.

יעקב אשר: אישור.

יעקב אשר: פה אחד זה אושר.

אוסאמה סעדי: מברוכ, שפרעם.

יעקב אשר: שיהיה בהצלחה לשניכם.

עלא אגבריה: מר אשר, מר סעדי ומר גרינברג, תודה רבה לכם.

עלא אגבריה: יום טוב.

יעקב אשר: תודה.

יעקב אשר: גינזבורג, לא גרינברג.

יעקב אשר: עמק הירדן.

יעקב אשר: האמן לי, אם היינו עושים את הדיון שם ולא כאן, היינו מעבירים את זה יותר מהר.

יעקב אשר: שלום, אדוני, ראש המועצה.

עידן גרינבאום: צוהריים טובים מהכנרת.

עידן גרינבאום: צוהריים טובים, חברים.

יעקב אשר: מה שלום הכנרת?

יעקב אשר: ספר לנו.

איתן גינזבורג: שמענו שהיא עולה על גדותיה ועוד מעט אתם פותחים את הסכר חס ושלום.

יעקב אשר: לא.

עידן גרינבאום: עוד מעט פותחים את הסכר.

עידן גרינבאום: אני מסתכל החוצה פה מהחלון, אתם יכולים לראות מאחוריי, כנרת נהדרת, ובעזרת השם ומזג האוויר היא תגיע למפלס העליון וגם ייפתח סכר דגניה לראשונה אחרי 28 שנים.

איתן גינזבורג: יישר כוח.

יעקב אשר: תן לנו כמה מילים על המועצה שלך ואחר כך על הקנסות שאתה מבקש ומה האתגרים שאתה עומד בפניהם, בהקשר הזה כמובן.

עידן גרינבאום: קודם כול, אדוני יושב-ראש הוועדה, אנחנו אסירי תודה שהגענו לרגע הזה, וגם לחבר הכנסת גינזבורג שנמצא.

עידן גרינבאום: אנחנו מחכים שלוש שנים לרגע המיוחל הזה בעיניים כלות, מכיוון שחוק העזר הישן של עמק הירדן, שימו לב, היה משנות ה-70 של המאה שעברה, וב-1917 אושר חוק העזר החדש, ומאז אין לנו יכולת.

עידן גרינבאום: אין לו שיניים ואין לנו יכולת לאכוף אותו.

עידן גרינבאום: כמו שציינו במסמך ששלחנו אליכם, ואני יושב פה עם כל הצוות שלי, שממתין לרגע הזה, ליום הזה, כבר הרבה מאוד זמן.

עידן גרינבאום: אנחנו, אני אגיד את זה באופן קיצוני, לא יכולים לעבור עוד עונה עם הציבור הישראלי, שאנחנו שמחים לארח, בלי צו קנסות.

עידן גרינבאום: אירחנו פה בשנה החולפת, כמו שציינו, רק בחופי הכנרת יותר מ-2.25 מיליון ישראלים בחופים, ועוד מאות אלפים בחופי הירדן ובחופים הלא מוכרזים, ואנחנו מתמודדים עם כל מה שאתם יכולים להעלות על דעתכם.

עידן גרינבאום: היינו שמחים להראות לכם סרטונים, אם היה לנו זמן, עם מה התושבים שלנו מתמודדים ועם מה המועצה מתמודדת כל התקופה הזאת.

עידן גרינבאום: וכמו שאומרים: איננו יכולים עוד, ואנחנו חייבים צו קנסות, בעיקר כדי שנוכל לטפל במה שקורה במרחב הנפלא הזה שנמצא כאן, של הכנרת, חופי הירדן.

עידן גרינבאום: אנחנו מתמודדים עם מסיבות טבע בסופי שבוע, עם כאלה שמדליקים לנו אש על הדשאים, כי הרבה יותר יפה לעשות מנגל על הדשא – אם אפשר, למה לא – או לשים את האוהל במקום הכי נוח, אבל לא בדיוק איפה שמותר.

עידן גרינבאום: אני יכול לספר לכם סיפורי אלף לילה ולילה על הדברים שאנחנו מתמודדים איתם, וכמובן שאנחנו מתמודדים גם עם התושבים שלנו, שמגיעה להם איכות חיים, מטיפול בכלבים ועד טיפול באלה ששופכים פסולת ברשות הרבים וכל עבירה שאתם יכולים להעלות על דעתכם.

עידן גרינבאום: יש לנו 16,000 תושבים שדורשים, ובצדק, שניתן להם מענה ונשפר את איכות החיים שלהם, וידינו קשורות.

עידן גרינבאום: הדיון פה הוא לא אם הקנס יהיה יותר או פחות, אלא בין שאין בכלל יכולת אכיפה לזה שתיתנו לנו היום יכולת אכיפה של ממש, שנוכל להתמודד ולתת מענה לאתגרים האדירים שאנחנו מתמודדים איתם, ואני אעצור כאן.

עידן גרינבאום: אם יש שאלות, אני כמובן אשמח להתייחס.

יעקב אשר: אני לא יודע אם יש לכם יש הערות, הצוות המשפטי, אבל יש פה סעיף שאומר בהתחלה: "כל דבר שלדעת ראש המועצה, התברואן או מי שהוסמך מטעמו לפי חוק זה, עלול לסכן את חייו, ביטחונו, בריאותו, רכושו או נוחיותו של אדם.

יעקב אשר: " זה דברים מקובלים בחקיקה?

אפרת חקאק: אתה נוגע בדיוק בנקודות שתמיד מטרידות את ועדת החוקה.

אפרת חקאק: הסעיפים בחוקי העזר לפעמים מנוסחים בצורה מאוד רחבה עם הרבה מאוד שיקול דעת לרשויות המקומיות.

אפרת חקאק: סעיפים דומים אושרו בעבר על ידי הוועדה, ואנחנו סומכים בגדול על הרשויות שידעו איך לאכוף את העבירה בצורה הראויה.

יעקב אשר: משרד המשפטים, אתם איתנו עדיין?

יעקב אשר: אני עושה את זה כפיילוט גם לאחר כך.

אפרת חקאק: וזו נקודה שתחזור על עצמה.

יעקב אשר: בדיוק, לכן אני רוצה לשאול.

יעקב אשר: אני לא רוצה לחזור על עצמי אחר כך, אני רוצה לעשות את זה בפעם אחת.

יעקב אשר: אתם חיים בנוח עם דבר כזה?

יעקב אשר: לא לגבי בקעת הירדן, זה בתור דוגמה.

יעקב אשר: "כל דבר שלדעת ראש המועצה, התברואן או מי שהוסמך מטעמו לפי חוק זה, עלול לסכן את חייו, ביטחונו, בריאותו, רכושו או נוחיותו של אדם.

יעקב אשר: " זאת אומרת, יש פה המון שיקול דעת פתוח.

שושי פרידמן-סומך: נכון.

שושי פרידמן-סומך: אבל אנחנו משתדלים ללכת בין הטיפות, כמו שאמרה אפרת, במובן הזה שפה אנחנו מדברים על דבר שיכול לסכן חיים, ביטחון, בריאות, הדברים שהם ברף הגבוה יותר, ולכן נכון לתת בהם יותר שיקול דעת לרשות.

שושי פרידמן-סומך: זה סעיף מאוד נפוץ ברשויות.

יעקב אשר: מבחינת

יעקב אשר: כם אין בעיה בזה?

שושי פרידמן-סומך: אנחנו חיים איתו בשלום.

יעקב אשר: אם אתם חיים איתו בשלום, גם אני יודע לחיות עם זה בשלום.

יעקב אשר: אני רק שואל כדי להבין.

יעקב אשר: את יודעת שאני אוהב להבין.

יעקב אשר: גם "אבק או פסולת הנוצר במהלך הפעלת בית חרושת, בית מלאכה".

יעקב אשר: יש בית חרושת או בית מלאכה שאין לו אבק ופסולת?

יעקב אשר: איך מודדים את הדברים האלה?

יעקב אשר: זה יכול להיות קצת אבק, שהוא סביר, ויכול להיות מישהו פושע, שלא שם מכשור מתאים.

שושי פרידמן-סומך: אדוני, אם תשים לב לסיפה של הסעיף שקראת, זה אבק או פסולת העלול לגרום "נזק לבריאות או מטרד לשכנים או לסביבה".

שושי פרידמן-סומך: זאת אומרת, לא כל סיטואציה שבה נוצר אבק, אלא בנסיבות המסוימות האלה.

אפרת חקאק: כן אולי שווה לשאול את הרשות המקומית ואת גורמי האכיפה, מה מדיניות האכיפה שלכם באופן כללי בענייני מפגעים, מטרדים?

אפרת חקאק: האם אתם באים קודם כול להסביר, לנסות לתקן?

עידן גרינבאום: בוודאי.

עידן גרינבאום: אנחנו כבר שלוש שנים מסבירים ומנסים לתקן, ואנחנו לא מגלים לעבריינים הפוטנציאליים שאין לנו דרך להטיל עליהם קנסות רגע.

עידן גרינבאום: אנחנו כבר שלוש שנים מסבירים ותמיד הדרך הנכונה היא לנסות להסביר, בוודאי כשמדובר בתושבים שלנו, וגם כשמדובר באורחים הרבים שאנחנו שמחים לארח, בשלב הראשון אנחנו משתדלים להסביר.

עידן גרינבאום: כמובן אם מישהו עושה מסיבה באמצע הלילה על גדות הירדן, אנחנו פחות מסבירים, אבל אנחנו משתדלים.

עידן גרינבאום: למשל מישהו מדליק אש במקום אסור, גם היום אנחנו אומרים: חבר, משפחה יקרה, אנחנו מבינים שאתם רוצים לעשות פה מנגל, אבל אנא מכם, זה לא המקום לעשות אותו בפינת הזיכרון למשל של אותו יישוב, אלא אם תזוזו 100 או 200 מטר, תגיעו למקום מסודר ומוכרז לעשיית מנגלים.

עידן גרינבאום: אנחנו בוודאי מסבירים היום, ובוודאי נמשיך להסביר גם בעתיד, לפני שנעוט עם פנקס הדוחות של הפקחים, כי בסוף, בעיקר כשמדובר בנופשים ובאורחים, לא כולם מבינים את הניואנסים, וודאי שאנחנו בראש ובראשונה, כמו בהרבה דברים, כמו למשל בנושא של שמירה על הניקיון – כולכם ערים לקמפיין המאוד גדול שנעשה בשנה האחרונה לשמירה על ניקיון בנחלים ובכנרת – ודאי שאנחנו מנסים לחנך ולהסביר, וכל הקיץ למשל המועצה חילקה שקיות אשפה, על מנת שאנשים יאספו את האשפה שלהם במו ידיהם ויזרקו אותה לפח.

עידן גרינבאום: כאמור במקרים היותר קיצוניים נפעל גם לאכוף, אבל ודאי שהאצבע לא קלה על ההדק.

יעקב אשר: ברפרוף נתקלתי פה במשהו מעניין, אומנם הוא סכום נמוך יחסית, "היעדר בתי כיסא במספר מספיק בנכס" – אם זה ציבורי אני מבין – "המשמש למטרת מגורים או עסק".

יעקב אשר: מה פירוש?

יעקב אשר: תסביר לי את זה.

יעקב אשר: "ילמדנו רבנו", אנחנו קוראים לזה.

יעקב אשר: בית כיסא שאינו מוחזק במצב נקי ותקין גם בבית פרטי?

עידן גרינבאום: אדוני היושב-ראש, ראשית כל הכבוד על הירידה שלך לפרטים.

עידן גרינבאום: אני רק רוצה לציין שבשלוש השנים האחרונות צו הקנסות הזה עובר הלוך ושוב ועבר עשרות תיקונים גם מול משרד המשפטים וגם מול משרד הפנים, כך שהדברים שמצויים פה שזפו את עיני כל המומחים, אפילו ב-48 השעות האחרונות, לבקשת היועצת המשפטית של הוועדה המכובדת, גם אז עוד ירדו דברים, על מנת לא לעשות שום דבר שחורג מהנורמה המקובלת במקרים מסוג זה.

עידן גרינבאום: לתחושתי אנחנו צועדים על קרקע נוחה בסיפור הזה.

יעקב אשר: ראש המועצה, קודם כול, שלא תהיה לך טעות, אנחנו הולכים לאשר את הצו, וזה בסדר גמור.

יעקב אשר: מאחר שזו ישיבה ראשונה ולא עברתי על החומר קודם, עברתי בעל פה עם הצוות שלי, לכן אחרי התפעלות ראשונית אני רוצה גם להבין.

יעקב אשר: לא יקרה כלום, לא הולכים לדחות לך את זה, תהיה רגוע.

יעקב אשר: אתה יותר מדי נחמד שנעשה לך את זה, למרות שאני לא מכיר אותך.

איתן גינזבורג: הוא מאוד נחמד ושווה לעשות ביקור של ועדת החוקה, חוק ומשפט בעמק הירדן.

עידן גרינבאום: ראו עצמכם מוזמנים, חברים, בכל עת.

יעקב אשר: אחרי שהוא הראה לנו את הכנרת מהחלון - - -

איתן גינזבורג: יש להם שם אקדמיה חבל על הזמן.

יעקב אשר: אני שואל סתם.

יעקב אשר: אני לומד כל דבר.

יעקב אשר: באתי חסר השכלה, מה לעשות, לא למדתי ליבה אפילו, ואני למדתי בחיים.

עידן גרינבאום: מורנו ורבנו אתה, אדוני היושב-ראש.

יעקב אשר: למדתי תקציב, למדתי הנדסה, למדתי הרבה דברים תוך כדי, בלי להיות באוניברסיטה.

יעקב אשר: רק יסבירו לי משרד הפנים, אלא אם כן אני מתקיל אתכם, אז תאותתו לי ביד.

יעקב אשר: מה זה בית כיסא?

יעקב אשר: שאני אבין.

שחר פרלמוטר: אתה שואל שאלה טובה.

שחר פרלמוטר: זה לא חוק עזר שלי.

יעקב אשר: אתם עוברים על החוקים.

שחר פרלמוטר: זה צו שלנו, שהבאנו בפני הוועדה, אבל זה לא חוק עזר שלי.

שחר פרלמוטר: חוק העזר עצמו של הרשות.

שחר פרלמוטר: אתה באמת שואל שאלה טובה.

שחר פרלמוטר: הפסקה הספציפית הזאת, גם אני שואל את עצמי מה הכוונה.

שחר פרלמוטר: אם הרשות תדע להסביר – יופי.

שחר פרלמוטר: אם לא – זה לא יקום וייפול על זה.

שחר פרלמוטר: הרשות יכולה להגיד אם זה רלוונטי או לא רלוונטי.

אפרת חקאק: אני כן אוסיף שלפעמים הוועדה מבקשת תוך כדי הדיון להוריד סעיפים, לא כי יש איתם בעיות - - -

יעקב אשר: אני לא רוצה להוריד - - -

אפרת חקאק: באופן כללי.

יעקב אשר: ברור.

יעקב אשר: אני יכול להוריד.

יעקב אשר: אני לא רואה בעיני רוחי פקח שמסתנן לבית של מישהו ובודק לו את בית הכיסא.

שושי פרידמן-סומך: אדוני, כמו שהובהר קודם לוועדה, לפקחי הרשות אין סמכות להיכנס לבתי מגורים.

יעקב אשר: אם ככה, על אחת כמה וכמה.

שושי פרידמן-סומך: אם זה עסק, יש היגיון במעורבות של הרשות גם בהקשר הזה.

יעקב אשר: בעסק כן, שאלתי על בית פרטי.

יעקב אשר: עסק שהוא מקום ציבורי, שזה שירותים ציבוריים, אני מבין, אבל בבית פרטי.

יעקב אשר: הסיטואציה היחידה שיכולה לקרות שאם אישה שאומרת לבעלה "תתקן את האסלה" והוא לא תיקן, היא הולכת למועצה, אחרת אין דרך לאכוף את זה.

שחר פרלמוטר: סליחה על הגרפיקה.

שחר פרלמוטר: אני חושב שהכוונה היא לשירותים על פי קביעת התברואה.

שחר פרלמוטר: אם יש מספיק תאי שימוש - - -

יעקב אשר: ציבורי – כן.

שחר פרלמוטר: יכול להיות שאתה צודק, שהיה צריך לסייג את זה לבית עסק.

יעקב אשר: ודאי.

יעקב אשר: זה מה שאני שואל.

יעקב אשר: זה ששירותים ציבוריים צריכים להיות מסודרים, נקיים ותקינים, ודאי.

יעקב אשר: נראה לי שבטעות יצא פה גם בית פרטי.

יעקב אשר: איך אומרים, נשאיר טעות אחת שתהיה נגד עין הרע.

עידן גרינבאום: כבוד היושב-ראש, אנחנו מבטיחים לפרוטוקול שפקחי המועצה לא ייכנסו לבתים פרטיים ויאכפו את התקנה הזאת ולו למען שלום בית, כדי שאותה בעלת בית לא תריב עם בעלה.

יעקב אשר: אחרי שאמרת את זה, זה מחייב את הסיור שדיבר עליו איתן קודם.

יעקב אשר: אנחנו צריכים לבוא ולראות שזה אכן לא קורה.

יעקב אשר: ..

איתן גינזבורג: אנא, זכה אותנו בהצבעה.

יעקב אשר: עוד הערות למישהו?

אפרת חקאק: אני רק אבהיר לפרוטוקול שהצו שמונח עכשיו בפני הוועדה הוא צו מתוקן.

אפרת חקאק: זה לא שביקשתי להוריד דברים, אלא עקב שאלות שלי הבנו שקיבלנו נוסח לא מדויק.

יעקב אשר: זה בשיחות שלך מול המועצה.

אפרת חקאק: מול הרשות.

יעקב אשר: בסדר גמור.

יעקב אשר: אם ככה, אדוני ראש המועצה, ברשותך, אני מעלה להצבעה את צו המועצות המקומיות (עבירת קנס) של בקעת הירדן.

עידן גרינבאום: עמק הירדן.

יעקב אשר: עמק הירדן, סליחה.

יעקב אשר: מי בעד, ירים את ידו.

יעקב אשר: אושר.

יעקב אשר: פה אחד הצו אושר.

יעקב אשר: מתי זה מפורסם ברשומות?

שחר פרלמוטר: אנחנו אמורים לקבל מכם מכתב המאשר.

יעקב אשר: המכתב יצא - - -

אסף פרידמן: בעוד כמה דקות.

שחר פרלמוטר: לאחר מכן, עם קבלת האישור, אנחנו נפנה לשר הפנים ונביא בפניו את האישור.

שחר פרלמוטר: תהיה פנייה ממנו לשר המשפטים להסכמה לפרסום, ואני מקווה שזה יהיה כמה שיותר מהר.

יעקב אשר: אני פונה למשרד הפנים ולמשרד המשפטים: אנא בטובכם, אם לנו לוקח כמה דקות, כמו שאמר מנהל הוועדה, אסף, להוציא את המכתב למשרד הפנים, אני מציע שגם לכם ייקח כמה דקות, ואם לא כמה דקות, אז יומיים במקרה הכי גרוע, אבל אוי ואבוי אם אחרי כל ההמתנה הזאת, אני מדבר לא רק עליהם, אני מדבר על כל אלה שיעברו פה, יצטרכו עוד לבלות שבועות בהמתנה.

יעקב אשר: זה לא יהיה לתפארת מדינת ישראל.

שושי פרידמן-סומך: אדוני, רק יובהר לפרוטוקול שאישור הצווים דורש את חתימת השרים.

שושי פרידמן-סומך: ככל שהשרים ימהרו לחתום, אנחנו - - -

יעקב אשר: אני מעלה את הרף מיומיים לשלושה, כי בכל זאת גם להרים את העט ולכתוב לוקח זמן.

יעקב אשר: עד שלושה ימים שייגמר התהליך, שזה יצא לרשומות, ואז 30 יום אחר כך זה נכנס לתוקף.

יעקב אשר: יש להם עוד חודש בכל מקרה אחרי הרשומות, לכן אני מבקש ממשרדי הממשלה.

יעקב אשר: אנחנו עושים את הדיונים במקטעים, אל תחכו שנחזיר לכם את הכול.

שחר פרלמוטר: ברגע שנקבל מכם מכתב נתחיל בתהליך אצלנו.

יעקב אשר: קבלו את המכתבים, רוצו לשרים, תנדנדו להם, ואם הם יכעסו עליכם, תגיד שאני שלחתי אותך.

יעקב אשר: שני השרים בשני המשרדים הללו, חזקה עליהם שהם גם ידידים שלי וגם יבינו את זה, הם באים מתחום העשייה.

יעקב אשר: תודה רבה.

יעקב אשר: אדוני ראש המועצה, שיהיה לך בהצלחה.

עידן גרינבאום: מכובדי היושב-ראש, היסטוריה אחרי כל כך הרבה שנים וכזאת המתנה.

עידן גרינבאום: באמת בשמי ובשם כל הצוות פה שיושב מסביב, אתם לא רואים אותם, אבל הם כאן, אנחנו אסירי תודה לוועדה המכובדת על הצעד הזה.

עידן גרינבאום: אתם הולכים לשנות את המציאות שלנו פה מסביב לכנרת.

עידן גרינבאום: אני מודה לכולכם, לאנשי משרד הפנים, לאנשי משרד המשפטים, לכל מי שתרם והביא אותנו ליום הזה.

עידן גרינבאום: תודה ענקית ויישר כוח על ההתגייסות, וזה בוודאי לא מובן מאליו, במיוחד אתה, אדוני היושב-ראש, שהרמת את הכפפה כל כך מהר והבאת אותנו ליום הזה.

עידן גרינבאום: תודה.

עידן גרינבאום: תודה.

עידן גרינבאום: תודה

יעקב אשר: תודה.

יעקב אשר: אני רוצה רק לתקן אותך, שמי שמשנה את המציאות במקומות הללו זה אתם.

יעקב אשר: אנחנו צריכים רק לא להפריע, ובמקרה הטוב יותר גם לסייע.

יעקב אשר: השינוי בשטח זה אתם, שיהיה לכם בהצלחה.

יעקב אשר: תודה רבה.

יעקב אשר: הישיבה נעולה.